**NYILATKOZAT**

**Név:**

Kamarai nyilvántartási szám:

**266/2013. (2013.VII.11.) Korm. rend. szerinti beszámolóval végződő kötelező továbbképzés:**

A beszámolóval végződő kötelező továbbképzés (a továbbiakban: beszámoló) célja annak vizsgálata, hogy a szakmagyakorló kellő mértékben ismeri-e a tevékenységére vonatkozó jogszabályi környezetet, képes-e a fontosabb jogszabályokat helyesen értelmezni, rendelkezik-e a szakmagyakorláshoz szükséges ismeretek alkalmazásában kellő jártassággal.

**A jogosultság megállapítását követő egy éven belül a szakmagyakorlónak beszámolót kell tennie.**

A beszámolót az országos kamara szervezi és bonyolítja le.

A beszámoló díja összesen 34 000 forint, amelyből az általános rész díja 17 000 forint, a szakterületi rész díja 17 000 forint. A beszámoló eredménytelenség esetén ismételhető. A javítóvizsga díja első alkalommal ingyenes, ezt követően a beszámoló díjával azonos.

A beszámoló díját a vizsgára történő jelentkezéskor kell befizetni a vizsgát szervező országos kamara elkülönítetten vezetett számlájára.

A vizsgázó köteles értesíteni a vizsgaszervezőt, amennyiben a visszaigazolt vizsgán nem tud részt venni. Amennyiben a vizsgára jelentkező szakmagyakorló legkésőbb a vizsga napját megelőző második munkanapig nem tesz eleget értesítési kötelezettségének, akkor a befizetett vizsgadíj összegéből az adminisztrációs költségek fedezésére 3000 forint levonásra kerül.

A beszámoló általános része alól a vizsgabizottság az ügyrendjében meghatározott módon felmentést ad, ha a szakmagyakorló más jogosultság megszerzéséhez ilyen tartalmú vizsgát már tett, vagy rendelkezik olyan vizsgával, amelynek követelménye 80%-ban megegyezik az általános rész követelményrendszerével. A jogosultsági vizsga szakterületi része alól felmentés nem adható. A felelős műszaki vezető, az építési műszaki ellenőr magasépítési szakterülten mentesül a beszámoló alól, ha építési műszaki ellenőri OKJ bizonyítvánnyal rendelkezik.

A beszámoló általános és szakterületi részből áll. A jogosultsági vizsga és a beszámoló formája írásbeli és szóbeli vizsga.

A beszámolóra az országos kamaránál kell jelentkezni. A jelentkezés módja a kamara honlapjáról letölthető jelentkezési lap elektronikus kitöltésével és a kamarának történő továbbítással történik.

A beszámoló segédeszközöket nem használhat.

A beszámoló általános része (szakmagyakorlók közös ismeretanyagát képező ismeretek) az alábbi ismeretkörből áll:

* az építésügyi jogi környezet általános felépítése (jogszabályi hierarchia), ezen belül az Étv. alapismerete, a kapcsolódó végrehajtási területekből különösen
* a településrendezési szabályok, követelmények,
* az építési folyamat,
* az építményekkel szemben támasztott alapvető követelmények,
* szabványosítás, a szabványokra vonatkozó alapvető fogalmak, a szabványok alkalmazására vonatkozó általános szabályok, a szabványtípusok,
* az építési termékekre vonatkozó szabályok,
* a szakmagyakorlókkal szemben szabálytalanságok esetén alkalmazható jogkövetkezmények,
* a kötelmi jogon belül a szerződésekre vonatkozó általános szabályok (tartalmi és formai követelmények, érvényesség),
* a környezet-, természet- és tájvédelem vonatkozó részeinek,
* az örökségvédelem,
* a kamarai tagsághoz kötött jogosultságok esetében a kamarai etikai-fegyelmi eljárás ismerete.

A beszámoló szakterületi része (szakmagyakorlók speciális, szakterületi ismeretanyagát képező ismeretek) az alábbi ismeretkörből áll:

* a kérelmezett vagy gyakorolt tevékenység vállalása, megkezdése, folytatása feltételeinek, szabályainak,
* a kérelmezett vagy gyakorolt szakterületre vonatkozó
* szabályok (feladat, felelősség, összeférhetetlenség, szerződés tartalmi követelményei, díjszámítás),
* vonatkozó szabványok,
* az építési hulladék kezelésének,
* szakterületi igény szerinti mértékben a településrendezési követelmények,
* a tevékenység végzésével összefüggő egyéb kapcsolódó szakmai területek,
* az engedélyezési és a kivitelezési terv tartalmi követelményeinek ismerete.

**Nyilatkozom, hogy a fentieket tudomásul veszem.**

 ……………………………………………………………

 aláírás

**Budapest, 2014** **.**………………………………………………